Z Á P I S N I C A

Zo zasadnutia Rady starostov pri Spoločnom obecnom úrade obcí okresu Bardejov, ktoré sa uskutočnilo v **utorok 01.12.2020** o 18:00 hod. v zasadačke Spoločného obecného úradu obcí okresu Bardejov.

Program:

1. Otvorenie
2. Počítačová sieť na spoločnom obecnom úrade
3. Nákup stoličiek
4. Informácia o zamestnancoch na SOÚ
5. Finančný stav na SOÚ obcí okresu BJ
6. Rôzne
7. Diskusia
8. Záver

Prítomná štatutárka SÚO:

Mgr. Zuzana Germanová – Obec Richvald,

Prítomní členovia Rady starostov:

1. Ing. Marcel Kaščák – Obec Nižná Voľa,
2. Mgr. Hedviga Billá – Obec Stuľany,
3. Ing. František Oláh – Obec Hažlín,
4. Jozef Gmiterko – Obec Becherov,
5. Mgr. Ján Cundra – Obec Nižná Polianka,
6. Ing. Ondrej Ševcov – Obec Gerlachov,
7. Ing. Ján Bijalko- Obec Snakov,
8. MVDr. Ján Novotný- Obec Abrahámovce,
9. Ján Kuziak- Obec Marhaň

Neprítomní členovia Rady:

Andrej Buvalič – Obec Šarišské Čierne,

Ing. Jozef Pavličko – Obec Bogliarka

**K bodu 1:**

Štatutárka Spoločného obecného úradu obcí okresu Bardejov Mgr. Zuzana Germanová zvolala 5. zasadnutie Rady starostov v roku 2020 a otvorila ho privítaním prítomných členov. V tomto bode členovia Rady starostov **schválili** program dnešného rokovania všetkými prítomnými. Zapisovateľkou zápisnice z dnešného stretnutia je štatutárka Mgr. Zuzana Germanová.

**Uznesenie RS č. 20/2020**

Hlasovanie za program: ZA: 9 Proti: 0 Zdržalo sa: 0

**K bodu 2**

Štatutárka SOÚ informovala prítomných o zrealizovaní rekonštrukcie počítačovej siete a internetu na pracovisku SOÚ. Firme Focus, s.r.o. Bardejov zrealizovala rekonštrukciu počítačovej siete a internetu na pracovisku SOÚ v celkovej výške. 2967,40 € Členovia Rady starostov **vzali na vedomie** celkové náklady rekonštrukcie počítačovej siete a internetu na pracovisku SOÚ firmou Focus, s.r.o. Bardejov.

**Uznesenie RS č. 21/2020**

Hlasovanie za program: ZA: 9 Proti: 0 Zdržalo sa: 0

**K bodu 3:**

Štatutárka SOÚ prítomných informovala o zakúpení stoličiek pre pracovníkov SOÚ v celkovej výške 2087,06 € od firmy OFFICE PRO- Trudon, s.r.o. na základe najnižšej cenovej ponuky. Taktiež boli zakúpené podložky pod stoličky na ochranu podlahy v celkovej výške 209,86 € z bchodného domu Mobelix. Členovia Rady starostov **vzali na vedomie** nákup kancelárskych stoličiek, podložky pod stoličky a finančné prostriedky vynaložené na tento nákup.

**Uznesenie RS č. 22/2020**

Hlasovanie za program: ZA: 9 Proti: 0 Zdržalo sa: 0

**K bodu 4:**

Štatutárka SOÚ prítomných informovala, že pokladňu spracuváva od 10/2020 Bc. Gabriela Jurečková, ktorá bola štatutárkou SOÚ poverená aj na vykonanie inventarizácie majetku, so stavom k 31.12.2020. Rada starostov **berie na vedomie** poverenie Bc. Gabriely Jurečkovej vedením pokladne SÚO a inventarizáciou majetku SÚO.

**Uznesenie RS č. 23/2020**

Hlasovanie za program: ZA: 9 Proti: 0 Zdržalo sa: 0

Štatutárka SOÚ informovala prítomných o potrebe zakúpenia 3 notebookov pre účtovníčky SOÚ, ktoré v prípade home office v čase pandémie- nedokážu svoju čiinnosť vykonaváť formou home office. Ďalej prítomných informovala o potrebe zakúpenia novej tlačiarne s kopírkou a skenerom vo formáte A3 hlavne pre potreby stavebného úradu a životného prostredia. Členovia Rady starostov **schválili** nákup 3 notebookov a tlačiarne s kopírkou a skenerom vo formáte A3 podľa najnižšej cenovej ponuky.

**Uznesenie RS č. 24/2020**

Hlasovanie za program: ZA: 9 Proti: 0 Zdržalo sa: 0

**K bodu 5:**

Štatutárka SOÚ prítomných informovala, že k dnešnému dňu SOÚ obcí okresu Bardejov neeviduje žiadnu pohľadávku voči niektorej z členských obcí, všetky členské obce si splnili svoju povinnosť zo zmluvy vyplývajúcu. Rada starostov **berie na vedomie** finančný stav na SOÚ obcí okresu Bardejov.

**Uznesenie RS č. 25/2020**

Hlasovanie za program: ZA: 9 Proti: 0 Zdržalo sa: 0

Štatutárka SOÚ prítomným navrhla zmenu fixného poplatku pre všetky členské obce, keďže nie všetky obce využívajú všetky služby SOÚ. Po vzájomnej diskusii členovia rady starostov **schválili** fixný poplatok 420 € prerozdeliť nasledovne:

1. za služby životného prostredia: 60 €
2. za služby stavebného úradu: 100 €
3. za služby PaM: 110 €
4. za služby účtovníctva: 150 €

**Uznesenie RS č. 26/2020**

Hlasovanie za program: ZA: 9 Proti: 0 Zdržalo sa: 0

 Členovia rady starostov **schválili** výšku poplatkov do spoločného obecného úradu obcí Bardejov na rok 2021 v rovnakej výške ako boli v roku 2020.

**Uznesenie RS č. 27/2020**

Hlasovanie za program: ZA: 9 Proti: 0 Zdržalo sa: 0

Štatutárka SOÚ prítomných ďalej informovala, že za správne poplatky SÚ, ŽP a poplatky za poštovné za 2. polrok roka 2020 budú fakturované obciam v januári roku 2021.

Rada starostov **berie na vedomie** informáciu o tom, že správne poplatky SÚ, ŽP a poplatky za poštovné za 2. polrok roka 2020 budú fakturované obciam v januári roku 2021.

**Uznesenie RS č. 28/2020**

Hlasovanie za program: ZA: 9 Proti: 0 Zdržalo sa: 0

Štatutárka SÚO prítomným navrhla vyplatenie cestovných paušálnych náhrad za rok 2020 v sume 150,00 € pre každého člena Rady starostov za používanie osobného motorového vozidla pri výkone funkcie člena rady.

Členovia rady starostov **schválili** cestovné paušálne náhrady zo rok 2020 vo výške 150,00 € pre každého člena Rady starostov.

**Uznesenie RS č. 29/2020**

Hlasovanie za program: ZA: 9 Proti: 0 Zdržalo sa: 0

**K bodu 6:**

Štatutárka SOÚ prítomných informovala o bezplatnom prechode všetkých telefónnych čísel a internetu SOÚ v Telekome na štatutársku obec SOÚ – Richvald.

Členovia Rady starostov **vzali na vedomie** informáciu o bezplatnom prechode všetkých telefónnych čísel a internetu SOÚ v Telekome z obce Sveržov na aktuálnu štatutársku obec SOÚ – Richvald.

**Uznesenie RS č. 30/2020**

Hlasovanie za program: ZA: 9 Proti: 0 Zdržalo sa: 0

Štatutárka SOÚ prítomných informovala o aktuálne neukončenom finančnom vyrovnaní s bývalou štatutárskou obcou Sveržov. Priebežne dochádza k telefonickému vysvetľovaniu vzniknutých otázok a ich riešeniu.

Členovia Rady starostov **odporúčajú** štatutárke SOÚ doriešiť finančné vyrovnanie s obcou Sveržov do 15.12.2020.

**Uznesenie RS č. 31/2020**

Hlasovanie za program: ZA: 9 Proti: 0 Zdržalo sa: 0

Štatutárka SOÚ prítomných informovala o jej návrhu na vyplatenie odmien všetkým zamestnancom Spoločného obecného úradu vo výške ich mesačného platu.

Členovia Rady starostov **vzali na vedomie** návrhu štatutárka SOÚ na vyplatenie odmien všetkým zamestnancom Spoločného obecného úradu vo výške ich mesačného platu.

**Uznesenie RS č. 32/2020**

Hlasovanie za program: ZA: 9 Proti: 0 Zdržalo sa: 0

**K bodu 7:**

Členovia rady starostov diskutovali priebežne ku každému bodu programu.

**K bodu 8:**

Mgr. Zuzana Germanová po prerokovaní všetkých bodov dnešného programu poďakovala prítomným za účasť na dnešnom 5. pracovnom stretnutí Rady starostov pri SÚO obcí okresu Bardejov v tomto roku a popriala im príjemné prežitie predvianočného času.

Zápisnicu zostavila:

Mgr. Zuzana Germanová- starostka obce Richvald

Overovateľ zápisnice:

Jozef Kuziak – starosta obce Marhaň